पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. देश को बाह्य व आंतरिक संकटों से बचाने का आव्हान करते हुए सरसंघचालक डॉ. मोहन भागवत ने कहा कि राजनीतिक दल भरोसा खोने लगे हैं। आम लोग सोचने पर विवश हैं कि किस पर भरोसा करें? उन्होंने सामाजिक मूल्यों के विकास पर जोर देते हुए कहा कि अच्छे नागरिक ही देश की राजनीतिक व अन्य स्थितियों को अपेक्षानुरुप बदल सकते हैं।
गुरुवार को रेशमबाग मैदान में संघ के तृतीय वर्ष प्रशिक्षण शिविर का समापन हुआ। कर्नाटक के मठाधिपति निर्मलानंद महास्वामी प्रमुखता से उपस्थित थे। इसी अवसर पर सरसंघचालक मार्गदर्शन कर रहे थे। बाहरी संकट पर उन्होंने कहा कि हाल ही में जब चीन ने घुसपैठ की, तब हमारे देश में ही कुछ लोग भारतीय सीमा के बारे में अनभिज्ञता जता रहे थे। कश्मीर के मुख्यमंत्री को भी सीमा के बारे में पर्याप्त जानकारी नहीं थी। देश में विदेशी लॉबी का आभास होता है।
छत्तीसगढ़ में छुपा रहे कमजोरी : छत्तीसगढ़ में नक्सली हमले पर बोलते हुए सरसंघचालक ने कहा कि वहां अक्षमता को छुपाए रखने के लिए सरकार खुलकर कुछ नहीं बोल रही है। घटना के संबंध में भ्रम कायम रखा जा रहा है। राजनीतिक खेल शुरू हो गया है। नक्सली बंदोबस्त की बात नहीं हो रही है।
समाज से शोषण दूर होना चाहिए। सभी के विकास पर ध्यान दिया जाना चाहिए। लेकिन नक्सली को केवल शोषण की समस्या तक सीमित नहीं माना जा सकता। जहां नक्सलवाद जन्मा अब वहां वह नहीं है। अन्य क्षेत्रों में इसके पनपने के कारणों को जानना व उपाययोजना करना होगा।
शोषण के नाम पर नक्सलियों को राजनीतिक व सामाजिक सहयोग मिल रहा है। सब कुछ स्वार्थवश हो रहा है। हद तो यह है कि सरकार की ओर से सुविधाएं भी वोटों को देखकर दी जाने लगी है। चुनाव के समय सुविधाओं की घोषणाएं अधिक होती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn